Hans-Wiggo Knudsen

Hans-Wiggo «WH» Frederik Knudsen (født 11. august 1944 i Herlufsholm i Danmark, død 19. mars 2020 i Roskilde) var en dansk bygningskonstruktør og kajakkroer som deltok i de olympiske leker i 1964 og 1968.

Sportskarriere 
I OL i 1964 deltok han sammen med barndomsvennen Preben Sten Jensen i toer-kajakk på 1 000-meter-distansen, hvor de endte på en samlet niendeplass. I OL i 1968 deltok han i firerkajakk med Harry Sørensen, Jørgen Andersen og Sten Lund Hansen, og dette laget sluttet likeledes som nummer ni på 1 000-meter-distansen.

Yrkeskarriere 
Knudsen var utlært tømrer og ble senere utdannet bygningskonstruktør. Et opphold på Grønland i begynnelsen av 1970-årene førte til at han ble gift med en lokal kvinne og bosatte seg i Sisimiut. Han ble medeier i ingeniørfirmaet Permagreen som stod bak en lang rekke byggeprosjekter på Grønland.

Privatliv 
HW Knudsen var gift med Nanna, og de fikk to barn. Utover et hus i Sisimiut hadde de også et hus i Næstved, og han og Nanna flyttet dit da de ble pensjonister. Han ble i 2018 diagnostisert med lungefibrose, og hans død to år senere var forårsaket av dette i samspill med COVID-19.

Referanser

Eksterne lenker 
 

Danske padlere
Deltakere for Danmark under Sommer-OL 1960
Padlere under Sommer-OL 1960
Deltakere for Danmark under Sommer-OL 1964
Padlere under Sommer-OL 1964
Personer fra Næstved
Dødsfall relatert til covid-19 i Danmark